b'\n_START_ARTICLE_\nBurn (Deep Purple-sang)\n_START_SECTION_\nKonsertfremf\xc3\xb8ringer\n_START_PARAGRAPH_\nFrem til Deep Purple ble oppl\xc3\xb8st i 1976, var \xc2\xabBurn\xc2\xbb den sangen som \xc3\xa5pnet samtlige av bandets konserter i perioden. Etter gjenforeningen i 1984 nektet Ian Gillan \xc3\xa5 synge sanger fra \xc2\xabCoverdale-perioden\xc2\xbb, og den ble ikke spilt av bandet igjen f\xc3\xb8r i 1991, da med Joe Lynn Turner som bandets vokalist. Denne versjonen av Deep Purple, som varte fra 1989 til 1992, spilte bare konserter i 1991 og \xc3\xa5pnet n\xc3\xa6rmest alltid med \xc2\xabBurn\xc2\xbb. Antagelig for \xc3\xa5 vise at dette ikke var den klassiske Mark II-besetningen med Ian Gillan._NEWLINE_Da Gillan returnerte i 1993 ble sangen igjen lagt til side, og bandet har ikke spilt den i sin helhet siden. David Coverdales band etter Deep Purple, Whitesnake, fremf\xc3\xb8rte aldri sangen f\xc3\xb8r p\xc3\xa5 2000-tallet. Selv ikke da Whitesnake var et \xc2\xabmini-Deep Purple\xc2\xbb da Coverdale, Ian Paice og Jon Lord alle var med i bandet p\xc3\xa5 begynnelsen av 1980-tallet. I den senere tiden har Whitesnake spilt en medley best\xc3\xa5ende av \xc2\xabBurn\xc2\xbb og \xc2\xabStormbringer\xc2\xbb.\n_START_SECTION_\nAlternativ versjon\n_START_PARAGRAPH_\nEn alternativ versjon (\xc2\xabBurn\xc2\xbb 2004 Remix) ble utgitt som \xc2\xabbonus-spor\xc2\xbb p\xc3\xa5 ny-utgivelsen av albumet Burn fra 2004. Denne versjonen er ikke vesentlig forskjellig fra originalmiksen.'